**Г О Д И Ш Е Н О Т Ч Е Т**

**за дейността на Инспектората през 2020 г.**

Съгласно чл. 46 от Закона за администрацията и чл. 16 от Устройствения правилник на Министерството на регионалното развитие и благоустройството (УПМРРБ), Инспекторатът е на пряко подчинение на министъра на регионалното развитие и благоустройството и осъществява административен контрол върху дейността на министерството, включително върху дейността на второстепенните разпоредители с бюджет към министъра.

В утвърдения Годишен план за дейността на Инспектората за 2020 г. са поставени следните цели:

1. Превенция и отстраняване на нарушения при функционирането на администрацията;

2. Осъществяване на контрол по Закона за противодействие на корупцията и за отнемане на незаконно придобитото имущество (ЗПКОНПИ) и Наредбата за организацията и реда за извършване на проверка на декларациите и за установяване конфликт на интереси (НОРИПДУКИ);

3. Подобряване дейността на второстепенните разпоредители с бюджет към министъра по отношение на управлението на имотите – държавна собственост и разпореждането с тях.

**І. ПЛАНОВИ И ИЗВЪНПЛАНОВИ ПРОВЕРКИ**

В изпълнение на нормативно определените функции, през 2020 г. Инспекторатът е извършил общо 37 (тридесет и седем) проверки.

За резултатите от извършените проверки са изготвени доклади, които са утвърдени от министъра. В тях са отразени конкретни препоръки за отстраняване на констатираните пропуски и нарушения в съответните административни звена и структури, както и за изменение и допълнение на вътрешноведомствени актове. В определените срокове, от ръководителите на проверяваните структури е представена информация за предприетите от тях действия по изпълнение на дадените препоръки.

Извършените планови проверки включват комплексни проверки на дейността на две дирекции в МРРБ и на четири териториални звена на второстепенните разпоредители с бюджет към министъра, както и двадесет и една тематични проверки, от които шестнадесет са за спазване на изискванията на ЗПКОНПИ и НОРИПДУКИ. Останалите тематични проверки са свързани с предоставянето на административни услуги; с управлението на имоти – държавна собственост и разпореждането с тях, както и последващи проверки за изпълнение на отразените препоръки в доклади на Инспектората.

През 2020 г. са извършени десет извънпланови проверки, от които седем са проверки във връзка с постъпили сигнали по Административнопроцесуалния кодекс (АПК), две проверки са свързани с постъпил сигнал от Комисията за противодействие на корупцията и за отнемане на незаконно придобитото имущество и една проверка е възложена от министъра по конкретен случай.

**II. КОНТРОЛ ПО ЗАКОНА ЗА ПРОТИВОДЕЙСТВИЕ НА КОРУПЦИЯТА И ЗА ОТНЕМАНЕ НА НЕЗАКОННО ПРИДОБИТОТО ИМУЩЕСТВО /Обн. ДВ. бр.7 от 19 януари 2018 г./**

- Във връзка с включени в Закона за публичните предприятия (ЗПП) и Правилника за прилагане на ЗПП нови изисквания към управителите и членовете на управителни и контролни органи на търговските дружество е направена актуализация на Вътрешните правила за организацията и реда за извършване на проверка на декларациите по ЗПКОНПИ и за установяване на конфликт на интереси от Инспектората, утвърдени със Заповед на министъра № РД-02-14-1097/05.11.2018 г.

- По препоръка на Инспектората са изготвени нови образци на декларации за несъвместимост за независимите членове в надзорни съвети, както и за ликвидаторите в търговски дружества, във връзка с разписаните забрани в Закона за публичните предприятия (ЗПП) и Правилника за прилагане на ЗПП. Новите образци са утвърдени от министъра.

- Извършван е постоянен контрол по спазване на нормативно определените срокове за подаване на декларациите за имущество и интереси (ежегодни и встъпителни) от лицата по § 2, ал. 1 от ДР на ЗПКОНПИ, чиито орган по назначаването е министъра на регионалното развитие и благоустройството.

**ІІІ. ДРУГИ ДЕЙНОСТИ**

**1. Постъпили сигнали по АПК**

През отчетния период в Инспектората са постъпили 29 броя сигнали по АПК, свързани с неправомерни действия или бездействия на служители от административни звена на МРРБ и второстепенните разпоредители с бюджет към министъра.

От тях 12 бр. са препратени на компетентните органи в посочения срок в чл. 112 от АПК. По 7 броя са извършени проверки, за резултатите от които са изготвени доклади до министъра и са уведомени подателите. По 10 броя са изготвени отговори до подателите на сигналите след извършено предварително проучване.

**2. Извършени дейности по национални стратегии и програми**

В изпълнение на Националната стратегия за превенция и противодействие на корупцията в Република България 2015 г. – 2020 г. е изготвен Антикорупционен план на МРРБ, който включва мерки и по отношение на второстепенните разпоредители с бюджет към министъра. За изпълнението на антикорупционните мерки през 2020 г. е изготвен отчет, който е публикуван на официалната интернет страница на министерството в раздел „Антикорупция“.